Air France
Air France – Prancūzijos oro linijų bendrovė, priklausanti „Air France-KLM“ holdingui. Šiuo metu „Air France“ yra didžiausia oro vežėja Prancūzijoje. „Air France“ yra viena iš aljanso „SkyTeam“ įkūrėja. Įmonė buvo įkurta 1933 m. spalio 7 d., susijungus Prancūzijos aviakompanijoms Air Orient, Air Union, Compagnie Générale Aéropostale, Compagnie Internationale de Navigation Aérienne (CIDNA) ir Société Générale des Transports Aériens (SGTA). 2013 m. kompanija vykdė 36 maršrutus Prancūzijoje ir dar 168 maršrutus visame pasaulyje 93 šalyse. 2018 m. „Air France“ aptarnavo virš 46,8 milijono keleivių.